Μη αυτοκτονικός αυτοτραυματισμός: Γνώσεις, στάσεις και αντιλαμβανόμενη επάρκεια των εκπαιδευτικών δευτεροβάθμιας εκπαίδευσης ελληνικών σχολείων
Creators: name: Τσιρώνη, Ελένη Ηλία
Publisher: name: Aristotle University of Thessaloniki
Year: 2024
Subjects: Μη αυτοκτονικός αυτοτραυματισμός
Εκπαιδευτικοί δευτεροβάθμιας εκπαίδευσης
Αντιλαμβανόμενη επάρκεια
Non-Suicidal Self-Injury (NSSI)
Secondary education teachers
Perceived competence

description: Σκοπός της παρούσας έρευνας ήταν η διερεύνηση των γνώσεων και στάσεων των εκπαιδευτικών δευτεροβάθμιας εκπαίδευσης αναφορικά με τον μη αυτοκτονικό αυτοτραυματισμό. Καθώς ο μη αυτοκτονικός αυτοτραυματισμός αποτελεί μία διεθνώς αναγνωρισμένη δυσκολία ψυχικής υγείας που εκδηλώνεται κυρίως στην εφηβεία, διερευνήθηκε η εν γένει αντιλαμβανόμενη επάρκεια, ευθύνη και τυχόν αρνητικά συναισθήματα των εκπαιδευτικών ως προς τη διαχείριση της ψυχικής υγείας των μαθητών/τριών τους. Επιπλέον, σε συνάρτηση με τα παραπάνω, μελετήθηκε η εμπειρία των εκπαιδευτικών με μαθητές/τριες που αυτοτραυματίζονται και η εκπαίδευσή τους σε ζητήματα μη αυτοκτονικού αυτοτραυματισμού, ενώ η έρευνα εστίασε και στις δυναμικές αλληλεπιδράσεις όλων των παραπάνω μεταβλητών. Στο δείγμα της έρευνας συμμετείχαν 146 εκπαιδευτικοί Γυμνασίων, Γενικών Λυκείων και Επαγγελματικών Λυκείων της Διεύθυνσης Δευτεροβάθμιας Εκπαίδευσης του Νομού Χαλκιδικής. Οι εκπαιδευτικοί κλήθηκαν να συμπληρώσουν διαδικτυακά ένα ερωτηματολόγιο αυτο-αναφοράς απαντώντας σε δημογραφικού τύπου ερωτήσεις, σε ένα ερωτηματολόγιο για την διερεύνηση των στάσεών τους για την ψυχική υγεία των μαθητών/τριών καθώς και σε ένα ερωτηματολόγιο για την διερεύνηση των γνώσεων (κεκτημένων και αντιλαμβανόμενων) και των στάσεών τους για τις συμπεριφορές αυτοτραυματισμού των μαθητών/τριών. Τα παρόντα ερευνητικά δεδομένα έδειξαν ότι μόνο ένα μικρό ποσοστό εκπαιδευτικών αισθάνονται επαρκείς για να ανταποκριθούν και να βοηθήσουν τους/τις μαθητές/τριες με δυσκολίες ψυχικής υγείας γενικότερα αλλά και τον μη αυτοκτονικό αυτοτραυματισμό ειδικότερα. Η πολλαπλή ανάλυση παλινδρόμησης έδειξε ότι οι εκπαιδευτικοί με υψηλότερη αντιλαμβανόμενη επάρκεια και ευθύνη και λιγότερα αρνητικά συναισθήματα σχετικά με ζητήματα ψυχικής υγείας των μαθητών/τριών είχαν περισσότερες αντιλαμβανόμενες γνώσεις και αυτοπεποίθηση για τον μη αυτοκτονικό αυτοτραυματισμό αλλά δεν είχαν πιο θετικές στάσεις για το φαινόμενο. Τα αποτελέσματα δίνουν έμφαση στην ανάγκη των εκπαιδευτικών για ενημέρωση, επιμόρφωση και καθοδήγηση σε ζητήματα μη αυτοκτονικού αυτοτραυματισμού. Η παρούσα μελέτη επιχειρεί να καλύψει ένα κενό που υπάρχει στην ελληνική βιβλιογραφία σχετικά με το φαινόμενο στο σχολικό πλαίσιο. Τα ευρήματα συζητούνται σε σχέση με τη θεωρία και τα υπάρχοντα ερευνητικά δεδομένα ενώ αναφέρονται οι περιορισμοί της έρευνας και διατυπώνονται προτάσεις εφαρμογής στο σχολικό πλαίσιο και μελλοντικής έρευνας.
description: The present study aimed to investigate secondary education teachers’ knowledge and attitudes regarding Non-Suicidal Self-Injury (NSSI). Since NSSI constitutes an internationally recognized mental health difficulty among adolescents, teachers’ perceived competence, perceived responsibility, and negative emotions pertaining to students’ mental health were investigated. Furthermore, teachers’ experiences with students who self-injure and related training were also explored. A sample of 146 educators working in secondary educational settings (middle schools, high schools, and vocational high schools) in Chalkidiki participated in the survey. Online survey data on demographics, educators’ mental health attitudes along with their acquired knowledge, perceived knowledge, self-confidence, and attitudes surrounding NSSI were collected. The results indicated that very few teachers felt competent in responding to, and helping students with mental health difficulties in general and NSSI in particular. Multiple regression analysis showed that teachers with higher levels of perceived competence and responsibility and fewer negative emotions regarding students’ mental health had more perceived knowledge and self-confidence regarding NSSI but they didn’t have better attitudes for the phenomenon. The results emphasized teachers’ need for information, training, and guidance in NSSI aspects. This study tries to address the Greek literature gap regarding this phenomenon in the school setting. The findings are discussed in relation to theory and existing research while the study’s limitations, implications for practice in the school setting, and recommendations for future research are offered.